Here is a page extracted from Wikipedia that may contain CSS, HTML, and a lot of unformatted text.

Title: Juons Buorota
Content: Juons Buorota (Jonas Boruta, gėmė 1944 metās spalė 11 dėina Kaunė – mėrė 2022 metās groudė 19 dėina Marėjampuolie) bova Telšiū vīskops.

Biuograpėjė 

1962 metās bėngės Kauna 13 vėdorėnė muokīkla būsėmasis vīskops mėgėna stuotė i Kauna tarpdiecezėnė konėgū seminarėjė, ale diel Sovietū valdžē nepageidaunamas kėlmies nebova priimts. Tās patēs metās istuoj i Vėlniaus universiteta fizėkas ė matematėkas fakulteta. 1970 m. anou bėngė. Dėrba Lietovuos muokslu akademėjės Fizėkas institutė. 1982 metās pagīnė disertacėjė, ale pažėmiejėms, katros liodėj api fizėkas-matematėkas muokslu kandidata laipsnė soteikėma toukart nebova ėšdouts. 1992 metās Lietovuos Muokslu Tarība šio disertacėjė nostrifikava soteikdama J. Buorotā gomtuos muokslu daktara laipsni.

1975 metās pradiejė studėjoutė teologėjė puogrindėnie konėgū seminarėjuo. 1981 m. - puogrindė novicijata Lietovuos jiezoitu provincėjuo. 1982 m. rogpjūtė 5 d. Skaistgėrie slaptā išventėnts konėgo. 1983-1989 metās bova "Lietovuos Katalėku Bažnīčės Kruonėkas" vīr. redaktuorios. 1983-1989 metās tep pat bova vėins ėš seserū vėinouliu teoluogėjės ė kateketėkas slaptūju kursu vaduovo. Nu 1991 m. diestė Bažnīčės istuorėjė Vėlniaus universiteta istuorėjės fakultetė. Nu 1998 m. docėnts.

1989 metās paskėrts Vėlniaus arkivīskopėjės komisėjes nario, neakėvaizdėnės kateketu muokīklas pri Vītauta Dėdliuojė Universiteta Teoluogėjės fakulteta Vėlniaus skīriaus diestītuojo ė gulobiejo. 1996 metās paskėrts tuo skīriaus direktuorio. 1989 metās paskėrts Lietovuos jiezoitu provincėjės provincėjolo. 

1997 metās konsekrouts vīskopo ė paskėrts Vėlniaus arkivīskopa augziliaro. Tās patēs metās ėšrinkts Lietovuos Vīskopū Konferencėjės generalėnio sekretuorio.

1997-2006 m. bova Lietovuos katalėku muokslu akademėjės (LKMA) pėrmėninks.

2002 metās sausė 5 dėina puopėžios Juons Paulios II vīskopa J. Buorota paskīrė Telšiū vīskopo. Tas parēgībės ans iejė ligė 2017 m. siejės 18 d.

Boruta,Jonas